Bendera Sabah

Bendera negeri Sabah versi terkini telah digunakan sejak 16 September 1988. Ia bersegi panjang berukuran 1:2. Di sudut sebelah atas bendera berwarna biru cerah menjadi latar belakang lukisan grafik bayangan  jalur gemilang Malaysia  

berwarna biru tua meliputi suku bahagian bendera ini. 

Bahagian hujung bendera yang berkibar dihiasi tiga jalur yang sama besar. Jalur atas berwarna biru muda, jalur tengah berwarna putih dan jalur bawah berwarna merah cili. 

Warna biru muda melambangkan keamanan dan kesejahteraan, putih melambangkan kesucian dan keadilan, manakala merah cili melambangkan keberanian dan keyakinan. Warna biru cerah menunjukkan perpaduan dan kemakmuran sementara biru tua melambangkan kekuatan dan semangat kerjasama. Kelima-lima warna yang menghiasi bendera ini mewakili lima bahagian yang terkandung dalam Negeri Sabah. Lukisan grafik berbentuk Gunung Kinabalu pula melambangkan Kerajaan Wilayah Bersekutu Borneo Utara (Sabah).

## Perlambangan

### Bendera negeri Sabah pertama, 1963–1982
Pada 31 Ogos 1963, Sabah menerima pakai bendera empat jalur (warna merah atas putih atas kuning atas biru), dengan kanton berwarna hijau dan gunung berwarna perang – melambangkan Gunung Kinabalu. Bendera ini direka oleh Encik Idris Echin, seorang pelukis pelan di Jabatan Tanah dan Ukur dari Jesselton (kini Kota Kinabalu), yang memenangi pertandingan mereka bentuk bendera Negeri Sabah pada 16 Mei 1963. Kanton berwarna hijau mewakili tanah muda dan hutan negeri, manakala Gunung Kinabalu yang berwarna perang mewakili perpaduan rakyat. Jalur Merah mewakili keberanian dan kesanggupan untuk berkorban demi negara, Jalur Putih mewakili kesucian, Jalur kuning mewakili kekayaan negeri dan Jalur Biru mewakili keamanan dan kebahagiaan.

### Bendera Wilayah Bersekutu Borneo Utara (Sabah) kedua, 1982–1988
Rekaan bendera kedua pernah dicipta pada tahun 1981 oleh Kerajaan Negeri Parti Bersatu Rakyat Jelata Sabah (BERJAYA).  Ia diterima pakai secara rasmi pada 1 Januari 1982. Ia mempunyai rekaan yang berbeza sepenuhnya daripada yang sebelumnya: jalur biru atas jalur putih dengan segi tiga merah di bahagian kiri bendera. Rekaannya sama seperti bendera *Trisakti* yang digunakan oleh negeri jiran Sarawak sehingga 31 Ogos 1988, jalur merah atas jalur putih dengan segi tiga biru di bahagian kiri bendera. Merah mewakili keberanian dan cita-cita, biru mewakili keamanan dan kemajuan dan putih mewakili kejujuran dan kebenaran.

Bendera ini tidak harus dikelirukan dengan Bendera Filipina dan Bendera Republik Czech.

## Galeri

File:Flag of North Borneo (1882–1902).svg|Bendera Borneo Utara (1882–1902).
Flag of North Borneo (1902–1946).svg|Bendera Borneo Utara (1902–1942 dan 1945–1946).
File:Flag of the Governor of North Borneo (1882–1903).svg|Bendera gabenor Borneo Utara (1882–1903).
File:Flag of the Governor of North Borneo (1903–1915).svg|Bendera gabenor Borneo Utara (1903–1915).
File:Flag of the Governor of North Borneo (1915–1946).svg|Bendera gabenor Borneo Utara (1915–1946).
File:Flag of North Borneo (1948-1963).svg|Bendera Tanah Jajahan Mahkota British Borneo Utara (1948–1963).
File:Flag of the Governor of North Borneo (1948–1963).svg|Bendera gabenor Borneo Utara (1948–1963).
File:Flag of Sabah (1963-1982).svg|Bendera Wilayah Bersekutu Borneo Utara (Sabah) (1963–1982).
File:Flag of Sabah (1982-1988).svg|Bendera Wilayah Bersekutu Borneo Utara (Sabah) (1982–1988).
File:Flag of Sabah.svg|Bendera Wilayah Bersekutu Borneo Utara (Sabah) yang kini diguna pakai.


## Lihat Juga
*  Sabah Tanah Airku
* Jata Sabah

## Rujukan